উইলিয়াম এ এস ঔডারল্যান্ড
উইলিয়াম আব্রাহাম সাইমন ঔডারল্যান্ড () (জন্ম: ৬ ডিসেম্বর, ১৯১৭ — মৃত্যু: ১৮ই মে, ২০০১) ছিলেন একজন ওলন্দাজ-অস্ট্রেলীয় সামরিক কমান্ডো অফিসার। তিনি দ্বিতীয় বিশ্বযুদ্ধে সক্রিয়ভাবে অংশগ্রহণ করেন। বাংলাদেশের মুক্তিযুদ্ধে প্রত্যক্ষ অবদানের জন্য বাংলাদেশ সরকার তাঁকে বাংলাদেশের চতুর্থ সর্বোচ্চ সামরিক খেতাব বীর প্রতীক প্রদান করে। তিনিই একমাত্র বিদেশী যিনি এই রাষ্ট্রীয় খেতাবে ভূষিত হয়েছেন। বাংলাদেশের প্রতি অপরিমেয় ভালবাসার জন্য বাঙ্গালী জাতির কাছে তিনি বিশেষভাবে সম্মানিত ও স্মরণীয় ব্যক্তিত্ব। তাঁর স্মৃতির প্রতি শ্রদ্ধার নিদর্শনস্বরূপ বাংলাদেশের রাজধানী ঢাকার গুলশানের একটি রাস্তার নামকরণ করা হয়েছে।
এম্পায়ার স্টেট বিল্ডিং
২৮ জুলাই, ১৯৪৫ সালের সকাল ৯:৪০ ঘটিকায় লেফটেন্যান্ট কর্ণেল উইলিয়াম ফ্রাঙ্কলিন স্মিথ, জুনিয়র বি-২৫ মিচেল বোমারু বিমান নিয়ে ঘন কুয়াশার কবলে পড়ে যান। এরফলে এম্পায়ার স্টেট বিল্ডিংয়ের উত্তরাংশে ৭৯ ও ৮০তম তলায় আঘাত হানে ও দুর্ঘটনার কবলে পড়ে। সেখানে ন্যাশনাল ক্যাথলিক ওয়েলফেয়ার কাউন্সিলের কার্যালয়ের অবস্থান ছিল। সংঘর্ষের কারণে ব্যাপক অগ্নিকাণ্ড সংঘটিত হয় ও ৪০ মিনিট স্থায়ী হয়। এ দুর্ঘটনায় ১৪জন নিহত হন। বেটি লো অলিভার নামীয় লিফট পরিচালনাকারী ব্যক্তি ৭৫তলায় দীর্ঘক্ষণ আটকে পড়ে যান। এর ফলে তিনি লিফট দুর্ঘটনায় পতিত হয়ে সর্বোচ্চ সময়ের জন্য আটক হয়ে যাবার ঘটনায় গিনেস বিশ্ব রেকর্ডে স্থান করে নেন। বিশাল ক্ষয়ক্ষতি এবং জীবনহানির পরও ব্যবসায়িক কারণে এ অট্টালিকার অনেকগুলো তলা পরবর্তী সোমবারে খুলে দেয়া হয়।